BCH ตั้งบ.ร่วมทุน “เฮลท์ เซน อินโนเทค” ลุยพัฒนาโปรแกรมบริหารโรงพยาบาล
BCH ผนึก “อินโนเวชั่น” ตั้งบริษัทร่วมทุน “เฮลท์ เซน อินโนเทค” พัฒนาโปรแกรมคอมพิวเตอร์สำเร็จรูป ใช้บริหารจัดการโรงพยาบาล ทุนจดทะเบียน 5 ล้านบาท
BCH ตั้งบ.ร่วมทุน “เฮลท์ เซน อินโนเทค” ลุยพัฒนาโปรแกรมใช้บริหารจัดการโรงพยาบาล ทุนจดทะเบียน 5 ล้าน
3 พ.ค. 2566

บริษัท บางกอก เชน ฮอสปีทอส จำกัด (มหาชน)  หรือ BCH เปิดเผยว่า บริษัทได้ลงนามในสัญญาร่วมทุนกับ “บริษัท อิน โนเวชั่น ควอลิตี้ เอ็กซ์เปิร์ต จำกัด (อินโนเวชั่น) เมื่อวันที่ 2 พฤษภาคม 2566 โดยจะจัดตั้งบริษัทร่วมทุนแห่งใหม่ในชื่อ “บริษัท เฮลท์ เซน อินโนเทค จำกัด”(“บริษัทร่วมทุน”) ทุนจดทะเบียนจำนวน 5,000,000 บาท ประกอบด้วยหุ้นสามัญ 500,000 หุ้น มูลค่าหุ้นละ 10 บาท
โดยบริษัทและอิน โนเวชั่นมีสัดส่วนการถือหุ้นอยู่ที่ร้อยละ 90 และ 10 ตามลำดับ ทั้งนี้บริษัทร่วมทุนจะชำระทุนจดทะเบียนเบื้องต้นอย่างน้อยร้อยละ 25 หรือคิดเป็นจำนวน 1,250,000 บาท และดำเนินการชำระทุนจดทะเบียนเพิ่มเติมตามความต้องการใช้กระแสเงินสดเพิ่มเติมในอนาคต
บริษัทร่วมทุนดังกล่าวเป็นกิจการร่วมทุนในประเทศไทย เพื่อพัฒนาโปรแกรมคอมพิวเตอร์สำเร็จรูป สำหรับใช้ในการบริหารจัดการโรงพยาบาลและกิจการอื่น ๆ ที่เกี่ยวช้องและตามวัตถุประสงค์ รวมถึงเพื่อการดำเนินกิจกรรมอื่น ๆ ตามที่เกี่ยวเนื่องหรือเป็นการสนับสนุนกิจการร่วมทุน